SKDL:n Kainuun piirijärjestö

**SKDL:n Kainuun piirijärjestö** oli Suomen Kansan Demokraattisen Liiton aluejärjestö, joka ohjasi puolueen toimintaa Kainuussa. Valtakunnallisissa vaaleissa piiri asetti Oulun läänin vaalipiirin ehdokkaat yhdessä n kanssa. SKDL oli ajoittain Kainuun suurin puolue ja Kainuu oli puolueen korkeinta kannatusta kerännyt piirijärjestö. SKDL:n siirrettyä toimintansa Vasemmistoliittoon vuonna 1990 muodostettiin Kainuun piirijärjestön seuraajaksi Kainuun Vasemmisto.

Piirin toimisto sijaitsi Kajaanissa. SKDL:n piiri teki läheistä yhteistyötä (samassa osoitteessa Kainuun Kansanpirtillä toimineiden) Suomen Kommunistisen Puolueen (), Suomen Naisten Demokraattisen Liiton, Suomen Demokraattisen Nuorisoliiton ja Suomen Demokratian Pioneerien Liiton piirien kanssa.

Oulussa ilmestynyt sanomalehti *[[Kansan Tahto]]* oli myös Kainuun kansandemokraattien äänenkannattaja. Piiri julkaisi 1950-luvulla lehteä *Maakunta-sanomat*.

## Historia
SKDL:n yhdistyksiä perustettiin Kainuuseen loppuvuodesta 1944 alkaen. Eduskuntavaaleissa 1945 kansandemokraattien organisaatio perustui vaalikomiteoihin, joiden toimintaa koordinoi Kajaanin työväen vaalikomitea. Osastot kuuluivat SKDL:n Oulun piiriin, kunnes piiri päätettiin jakaa keväällä 1945. SKDL:n Kainuun piirijärjestön perustava kokous pidettiin Kajaanin kaupungintalossa 6. toukokuuta. Perustettaessa järjestöön kuului 34 osastoa ja noin 1 300 jäsentä. Vuoden päättyessä osastoja oli noin 80 ja jäseniä 4 757. Jäsenistä 23 prosenttia oli naisia. Piirin alueella toimi myös 16 SKP:n ja yksi SNDL:n osasto sekä Entisten sotilaiden toverikuntia.

Vuonna 1946 valmistui toimitalo kymmenelle SKDL:n yhdistykselle, jotka olivat Hakasuo, Karpinvaara, Kerälänkylä, Ontojoki, Oravivaara, Puokio, Saviaho, Suomussalmi, Vuokatti ja Vuottolahti. SKDL:n 4 449:stä jäsenestä noin 66 prosenttia oli työläisiä ja 26 prosenttia talonpoikia tai pienviljelijöitä. Puolue järjesti 23 vappujuhlaa, 206 valistustilaisuutta, piiri- ja juhannusjuhlat Sotkamossa sekä maakuntajuhlat Kajaanissa. Kansanedustaja Janne Mustonen puhui 44:ssä tilaisuudessa. Piiritoimistossa työskentelivät vakituisesti piirisihteeri, valistussihteeri ja toimistoapulainen. Kansan Tahdolla oli 2 000 tilaajaa.

Vuoden 1948 lopussa piiriin kuului 97 osastoa, joissa oli 4 352 jäsentä (naisia 20 %). SKP:llä oli Kainuussa 49 osastoa ja 29 puolueryhmää, SNDL:llä kaksi, nuorisoliitolla 18 ja pioneereilla kolme osastoa. Joillain paikkakunnilla toimi osastojen sijaan nais-, nuoriso- ja varhaisnuorisojaostoja. Toverikunnat olivat lopettaneet toimintansa. Neljällätoista SKDL:n osastolla oli oma talo. Taloista neljä luovutettiin kansandemokraateille vuosina 1930–1936 takavarikoituja kiinteistöjä koskeneen lain nojalla. Kajaanin Ammatillinen Paikallisjärjestö oli vahvasti kansandemokraattien hallinnassa. KAP:n työvaliokunnan kaikki varsinaiset jäsenet edustivat SKDL:ää.

Piiri perusti Kaukolinja-osakeyhtiön 1940-luvun lopussa. Vuonna 1951 piiriin kuului 89 osastoa ja 2 261 jäsentä. 1950-luvun alussa Kainuusta kerättiin 28 986 nimeä Maailman rauhanneuvoston Tukholman vetoomukseen. Maakunnallista rauhanpuolustustyötä koordinoi Kainuun rauhanneuvosto.

Vuonna 1966 piiriin kuului 136 yhdistystä. Vuonna 1976 yhdistyksiä oli 76 ja jäseniä noin 2 200. Piirisihteeri oli järjestön ainoa työntekijä.

Kainuun kulttuuridemokraatit toimi 1970-luvun lopulta alkaen piirin kulttuuritoiminnan keskuksena. Kulttuuridemokraattien aloitteesta muodostettiin Kajaanin koulutyöntekijöiden kansandemokraattinen yhdistys.

Monet Vasemmistoliiton piireistä muodostettiin SKDL:n järjestöjen pohjalta, mutta Kainuun organisaatio luotiin perustamalla uusia järjestöjä ja SKDL:n yhdistykset jäivät Kainuun Vasemmiston ulkopuolelle.

## Vaalit
### Eduskuntavaalit
Vuonna 1948 Kainuun piiri asetti kolme ehdokasta ja kaikki tulivat valituiksi. Eniten ääniä keräsi Janne Mustonen (4 342). Vuoden 1951 vaaleissa SKDL oli Kainuun suurin puolue pienellä erolla Maalaisliittoon. Ero kasvoi SKDL:n hyväksi vuonna 1954. Maalaisliitto oli suurin puolue vaaleissa 1962, mutta SKDL palasi suurimmaksi vuonna 1966.

### Kunnallisvaalit
Kunnallisvaaleissa 1945 SKDL teki vaaliliiton SDP:n kanssa seitsemässä Kainuun kunnassa. Puolangalla vaaliliittoa ei saatu muodostettua ja kolmessa kunnassa sosialidemokraateilla ei ollut toimintaa. SKDL sai enemmistön paikoista Kajaanin maalaiskunnassa ja Suomussalmella. Paltamossa ja Säräisniemellä enemmistö jäi yhden paikan päähän. SKDL ja SDP muodostivat vasemmistoenemmistön Kajaanissa, Paltamossa, Puolangalla, Sotkamossa ja Vuolijoella.

### Kainuun osuusliike
Kainuun osuusliikkeen vaaleissa 1947 SKDL sai 28 paikkaa 40:stä. Liikkeeseen kuului noin 7 000 jäsentä. Vuoden 1952 vaaleissa kansandemokraatit saivat 3 498 ääntä (75,9 %), kun liikkeeseen kuului noin 10 000 jäsentä. 

## Kansanedustajat
* Arvo Kemppainen 1979–1990→Vas.
* Rauno Korpinen 1972–1975
* Paavo Lagerroos 1964–1970
* Matti Meriläinen 1945–1954, 1958–1962
* Heikki Mustonen 1966–1979, 1983, 1985–1987
* Janne Mustonen 1945–1962, 1963–1964 
* Hannes Tauriainen 1948–1966

## Puheenjohtajat
* Matti Pöysti 194x–1948
* Toivo Kettunen
* Heikki Mustonen

## Piirisihteerit
* Erkki Leinonen 1945–19xx
* Lea Vänskä 19xx–1976 (vt.)
* Pentti Kari 1976–19xx

## Osastot

*Hyrynsalmi
**Hyry
**Hyrynsalmen kirkonkylä
**Kytömäki
**Moisiovaara
**Oravivaara
**Paljakka
*Kajaani
**Kajaani
*Kajaanin maalaiskunta (Kajaaniin 1977)
**Jormuanlahti
**Karsikkokylä
**Kuluntalahti
**Lahnasjärvi
**Lehtovaara
**Linnantauskylä
**Mainua
**Murtomäki
**Vuoreslahti
*Kuhmo
**Ala-Vieksi
**Etelä-Kuhmo
**Kalliojoki
**Kuhmon kirkonkylä
**Ristelli
*Paltamo
**Hakasuo
**Kiehimä
**Kiveslahti
**Kontiomäki
**Melalahti
**Mieslahti
**Paltaniemi
**Pehkolanlahti
**Saviranta
**Uura
**Uusikylä
*Puolanka
**Aittokylä
**Askankylä
**Kongasmäki
**Lylykylä
**Puokio
**Puolanka
**Somero
**Törmänmäki
*Ristijärvi
**Hiisijärvi
**Karpinvaara
**Mustavaara
**Ristijärven kirkonkylä
**Salokylä
**Uva
*Sotkamo
**Jormasjoki
**Juurikkalahti
**Kiantaperä
**Korholanmäki
**Ontojoki
**Paakki
**Petäjäkoski
**Pohjavaara
**Saukko
**Saviaho
**Sipinen
**Soidinvaara
**Sotkamon kirkonkylä
**Suonenvaara
**Suovaara
**Tipasoja
**Tuhkakylä
**Vihtamo
**Vuokatti
*Suomussalmi
**Alajärvi
**Ala-Näljänkä
**Haapala
**Jumaliskylä
**Juntusrannanseutu
**Kerälänkylä
**Kurkikylä
**Kuurtojärvi
**Luolasuo
**Piispajärvi
**Päävaara
**Raatteentie
**Ruhtinaansalmi
**Rönnynniemi
**Selkoskylä
**Suomussalmen kirkonkylä
**Vuokki
**Yli-Kianta
**Yli-Näljänkä
**Yli-Ruhtinas
**Ylä-Vuokki
**Ämmänsaari
*Vaala (Säräisniemi)
**Jaalanka
**Kankari
**Manamansalo
**Oterma
**Säräisniemi
**Veneheitto
*Vuolijoki
**Vuolijoki
**Vuottolahti

## Lähteet
*SKDL:n Kainuun piirijärjestön toimintakertomukset 1945–1977 (SKDL:n järjestöjaoston arkisto – pdf) Kansan Arkisto